**Ford Ranger, cel mai bine vândut pick-up din Europa, devine disponibil în echipare Platinum și ridică nivelul de lux la un nou standard**

* Noua versiune de top a celui mai bine vândut pick-up din Europa, denumită Ranger Platinum, stabilește un nou standard pentru lux în segment
* Cu interiorul premium, conectivitate avansată și noul turbodiesel V6 de 3,0 litri, Ranger Platinum oferă confort ridicat și performanțe de top
* Impozantul Ranger Platinum este deja disponibil pentru comandă, startul livrărilor către clienții europeni fiind programat pentru sfârșitul primăverii 2023

**DUNTON, Marea Britanie, 29 noiembrie 2022 –** Ford Pro prezintă astăzi pickup-ul Ranger Platinum 1 cu specificații ultra-înalte și ridică nivelul de lux la un nou standard în familia Ranger.

Noul Ranger Platinum se alătură familiei celui mai bine vândut pick-up din Europa 2 și devine vârf de gamă. Detaliile și finisajele exterioare exclusive aduc un plus designul deja plin de caracter al Ranger-ului, acesta fiind completat de un interior elegant și modern, cu scaune îmbrăcate în tapițerie din piele.

Puternicul motor Ford V6 turbodiesel de 3,0 litri, care dezvoltă 240 CP, este special conceput pentru rafinament, permite performanțele ridicate obținute fără efort și o funcționare silențioasă la viteze de croazieră. Cuplu excepțional este perfect pentru sarcinile grele, precum remorcarea de până la 3.500 kg. 3

„Ford Ranger a stabilit standardul pentru performanță și versatilitate în segmentul pickup-urilor, iar acum stabilește standardul pentru lux. Remarcabila versiune Platinum se va potrivi clienților care apreciază nivelul de confort și tehnologie de la automobilele de ultimă generație, dar care se bazează pe duritatea și productivitatea care fac din Ranger un lider constant al vânzărilor în Europa”, a declarat Hans Schep, director general Ford Pro în Europa.

Listele europene de comenzi pentru Ranger Platinum sunt deja deschise. Producția noului model este programată să înceapă în martie 2023, iar primele livrări pentru clienți sunt programate la sfârșitul primăverii.

**Ford Pro oferă o versiune de lux pentru noul Ranger**

Ranger Platinum este disponibil exclusiv în varianta cu cinci locuri, cabină dublă și este propulsat de motorul turbodiesel V6 de 3,0 litri de la Ford – prezent și în SUV-urile de lux și la pickup-ul F-150 din America de Nord. Acesta dezvoltă 240 CP și o valoare de cuplu maxim de 600 Nm. Puterea este livrată prin intermediul noului sistem de tracțiune integrală controlat electronic al lui Ranger, cuplat la o transmisie automată Ford cu 10 trepte, cu funcționare adaptivă și suporturi reproiectate pentru a reduce zgomotul și vibrațiile.

Rezultatul este transpus într-un pachet de performanță rafinată, livrată într-un mod direct indiferent de condiții și o greutate maximă de remorcare de 3.500 kg. Vehiculul oferă, de asemenea, aceeași capacitate remarcabilă de a transporta încărcătură precum toate pickup-urile Ranger, inclusiv o sarcină utilă care depășește o tonă. 4

Liniile exteriorului se bazează pe [stilul muscular și funcțional al familiei](https://media.ford.com/content/fordmedia/feu/en/news/2021/11/24/next-generation-ford-ranger-delivers-high-tech-features---smart-.html) Ranger, dar aduce un plus de eleganță. Noul model este poziționat în gamă deasupra lui Wildtrak – care a reprezentat 60% din vânzările de Ranger în Europa.

Grilă unică și noul finisaj cromat pentru elementele exterioare ale Ranger Platinum contribuie la transmiterea unei prime impresii extrem de puternice, susținută de noile jante din aliaj de 20 de inchi, cu design special. Alte elemente premium includ un hayon cu sistem de închidere Soft-Close, geamuri fumurii și lumini de zi cu design special, integrate în farurile cu matrice LED. Șinele de pe plafon, oferite în dotarea standard, adaugă un plus la aspect și mai multă versatilitate.

În interior, Ranger Platinum îmbină un interior luxos cu finisaje din piele și tehnologie inteligentă concepută pentru a face viața mai ușoară. Șoferul și pasagerul din față beneficiază de scaune premium din piele perforată, cu reglare electrică în 10 direcții, funcții de încălzire și răcire și cusături de contrast elegante. Texturile din lemn de arțar închis cu granulație deschisă continuă designul opulent, iar iluminarea interioară sofisticată contribuie la crearea unei atmosfere liniștitoare.

Consola high-tech este definită de ecrane duble de 12 inchi - un instrumentar digital care înlocuiește instrumentele tradiționale din fața șoferului, alături de un ecran tactil cu orientare portret care controlează puternicul sistem multimedia SYNC 4A de la Ford. 5 Ranger Platinum are, de asemenea, un sistem audio B&O cu opt difuzoare 6 și posibilitatea de a încărca wireless telefonul mobil. 7 Conectivitatea avansată este furnizată de un modem FordPass Connect oferit standard. Acesta permite ca un număr mare de module să poată fi actualizate prin intermediul Ford Power-Up, rolul fiind de a îmbunătăți vehiculul în timp și de a adăuga funcții noi.

În plus față de sistemele avansate de asistență pentru șofer de pe Ranger Wildtrak, versiunea Platinum include Active Park Assist cu Park Out Assist, 8 Blind Spot Information System cu Cross-Traffic Alert și Trailer Coverage,Lane Change Warning&Aidși o cameră de 360 de grade ca echipament standard.

**Cea mai largă gamă de pickup-uri Ranger**

Echiparea Platinum se poziționează în vârful celei mai generoase game de versiuni oferite de Ford Pro pentru Ranger. Pe lângă modelele de înaltă performanță Raptor, Wildtrak și Limited, care sunt deja la vânzare, clienții europeni pot comanda de acum robustele versiuni XL și XLT, care propun specificații simple destinate pentru a le servi utilizatorii comerciali, cum ar fi cei din construcții, silvicultură și serviciile de urgență.

# # #

1 Ford Ranger V6 diesel de 3,0 litri cu transmisie de viteze automată cu 10 trepte emisii CO 2 omologate262-273 g/km WLTP și eficiență de combustibil omologata 10,0-10,4 l/100 km WLTP. Consumurile declarate de combustibil/energie WLTP, emisiile de CO 2 și autonomia electrică sunt determinate în conformitate cu cerințele și specificațiile tehnice ale Reglementărilor Europene (CE) 715/2007 și (UE) 2017/1151 cu modificările ulterioare. Procedurile standard de testare aplicate permit compararea între diferite tipuri de vehicule și diferiți producători.

2 Austria, Belgia, Marea Britanie, Republica Cehă, Danemarca, Finlanda, Franța, Germania, Grecia, Ungaria, Irlanda, Italia, Olanda, Norvegia, Polonia, Portugalia, Spania, România, Suedia, Elveția, Turcia.

3 Remorcarea maximă variază în funcție de încărcătură, configurația vehiculului, accesorii și numărul de pasageri.

4 Sarcina utilă maximă variază și se bazează pe accesorii și configurația vehiculului. Consultați eticheta de pe jambul ușii pentru capacitatea de transport a unui anumit vehicul.

5 Nu conduceți în timp ce sunteți distras sau când utilizați dispozitive portabile. Folosiți sisteme operate vocal atunci când este posibil. Unele funcții pot fi blocate în timp ce vehiculul este cuplat. Nu toate funcțiile sunt compatibile cu toate telefoanele.

6 BANG & OLUFSEN© 2021 și B&O© 2021. BANG & OLUFSEN™ și B&O™ sunt mărci comerciale înregistrate ale Bang & Olufsen Group. Licențiat de Harman Becker Automotive Systems Manufacturing Kft . Toate drepturile rezervate.

7 Este posibil ca încărcarea fără fir Qi disponibilă să nu fie compatibilă cu toate telefoanele mobile.

8 Caracteristicile de asistență a șoferului sunt suplimentare și nu înlocuiesc atenția, judecata și nevoia șoferului de a controla vehiculul. Nu înlocuiește conducerea în siguranță. Consultați manualul de utilizare pentru detalii și limitări.

***Despre Ford Motor Company***

*Ford Motor Company (NYSE: F) este o companie globală cu sediul în Dearborn, Michigan, care se angajează să contribuie la construirea unei lumi mai bune, în care fiecare persoană este liberă să se deplaseze și să își urmeze visele. Planul Ford+ al companiei pentru creștere și creare de valoare combină punctele forte existente, noile capacități și relațiile permanente cu clienții pentru a îmbogăți experiențele și a spori loialitatea acestora. Ford dezvoltă și furnizează camioane Ford inovatoare, absolut necesare, vehicule utilitare sport, furgonete și mașini comerciale și vehicule de lux Lincoln, precum și servicii conectate. În plus, Ford își stabilește poziții de lider în soluțiile de mobilitate, inclusiv în ceea ce privește tehnologia de autoconducere, și oferă servicii financiare prin intermediul Ford Motor Credit Company. Ford numără aproximativ 182.000 de angajați în întreaga lume. Mai multe informații despre companie, produsele sale și Ford Company sunt disponibile la adresa corporate.ford.com.*

***Ford Europa*** *produce, vinde și oferă service pentru vehicule sub marca Ford pe 50 de piețe individuale și are aproximativ 41.000 de angajați la facilitățile proprii și asocierile în participațiune consolidate și aproximativ 55.000 de angajați dacă sunt incluse și entitățile neconsolidate. În plus față de Ford Motor Credit Company, operațiunile Ford Europa includ Divizia Ford de Relații cu Clienții și 14 unități de producție (10 deținute integral și patru asocieri în participațiune neconsolidate). Primele autoturisme Ford au fost livrate în Europa în 1903 – același an în care a fost fondată Ford Motor Company. Producția europeană a început în 1911.*